als_Latn dik_Latn sag_Latn
Publicisti Bardhyl Meta, u ka bërë lutje parlamentarëve të të gjithave subjekteve politike të Kosovës që “ti dalin në mbrojtjeje shtetit duke mos votuar ndryshimet kushtetuese të propozuara nga qeveria e Kosovës që garantojnë vazhdimin e vendeve të rezervuara.
Më poshtë po e sjellimin deklaratën e Metës të postuar në Facebook:
Lutja ime drejtuar Parlamentarëve të të gjitha Partive Kosovare rreth “Vendeve të Rezervuara”:
Vazhdimit i Mandateve dhe Vendeve të Rezervuara për Komunitetet e shndërron Kosovën në – “Një Nuse për dy Dhëndurë”!?
- Nëse ngjajnë “Vendet e Rezervuara” me vendim Parlamenti (me insistim, sidomos të PDK-ës, të cilën vërtet s’po e kuptojë) – dhe shto kësaj, të arriturat e tyre të më hershme, siç janë: Asociacionin tashmë i themeluar i Pakicës Serbe, pastaj Bashkësinë e Komunave Serbe të Kosovës, tutje, Fondin i tyre i Veçantë (që mbushet me të hyrat nga Doganat n’Veri) – dhe shto faktin se partia kryesore e tyre po dirigjohet nga Beogradi – Atëherë, na del shumë e kjartë se “Lista Srpska” (e cila me aprovimin e vendeve të rezervuara mund të dalë partia e dytë ose e treta n’Kosovë, pas LDK e PDK) e së bashku edhe me ndonjë Parti tjetër serbe, mund të shpallin lirisht (pastaj), gjithë çfarë të duan me “Strukturën e tyre” n’Kosovë… dhe t’shndërrojnë kështu Kosovën, në “Një Nuse për dy Dhënduer”!?
- Të kujtojmë, më 03. Dhjetor 2013, pra në zgjedhjet e fundit Lokale, fill pas fitores së kësaj “Liste” Kreu i saj, z. Krstimir Pantiq, nuk vonoi shumë, dhe menjëherë pasi u zgjodh kryetar i veriut të Mitrovicës dërgoi mesazh për Qeverinë e Kosovës, duke u bërë me dije se tashmë kjo listë ka nëntë prefektë (Nëntë Kryetarë Komunash!) që e mbështesin qeverinë e Serbisë dhe nuk e njohin pavarësinë e Kosovës!
Andaj, lutja ime drejtuar Parlamentarëve të të gjitha Partive është që të lanë mënjanë të gjitha interesat e ngushta partiake, luftën për pushtet e shpirtngushtësinë e tyre – dhe të dalin në mbrojtje të Shtetit dhe shtyllave të tij!
als_Latn als_Latn als_Latn als_Latn als_Latn als_Latn als_Latn